फ्रैंक एंथोनी
फ्रैंक एंथोनी (1908 -1993) भारत में एंग्लो-इंडियन समुदाय के एक प्रमुख राजनेता थे, जो भारत की संविधान सभा के लिए निर्वाचित हुए। उन्होंने ही भारत की संसद में एंग्लो इंडियन समुदाय के लिए 2 सीट सुरक्षित करवाने में अहम भूमिका निभाई। उन्होंने अखिल भारतीय एंग्लो-इंडियन एसोसिएशन के अध्यक्ष के रूप में कार्य किया।
लोकसभा अध्यक्ष
लोकसभा-अध्यक्ष लोकसभा के सत्रों की अध्यक्षता करता है और सदन के कामकाज का संचालन करता है। वह निर्णय करता है कि कोई विधेयक, धन विधेयक है या नहीं। वह सदन का अनुशासन और मर्यादा बनाए रखता है और इसमें बाधा पहुँचाने वाले सांसदों को दंडित भी कर सकता है। वह विभिन्न प्रकार के प्रस्ताव और संकल्पों, जैसे अविश्वास प्रस्ताव, स्थगन प्रस्ताव, सेंसर मोशन, को लाने की अनुमति देता है और अटेंशन नोटिस देता है। अध्यक्ष ही यह तय करता है कि सदन की बैठक में क्या एजेंडा लिया जाना है।